****

**FÓKUSZBAN A KIBERBIZTONSÁG**

Az Európai Kiberbiztonsági Hónap (ECSM) elnevezésű kampányt 2012 óta szervezik meg Európa-szerte a tagállamok, amely immáron **10 éves**! Magyarország 2016 óta minden évben csatlakozik a kampányhoz. Az októberi nemzetközi figyelemfelhívó kampány célja a kiberbiztonsági tudatosság növelése, valamint a kibertérben megjelenő fenyegetések széles körben történő megismertetése.

Az idei évi kampány mottója: **“Think Before U Click “Gondolkodj, mielőtt kattintasz!”**

Napjaink legkomolyabb információbiztonsági fenyegetései közé tartozik az adathalász (phishing) tevékenység, ami informatikai rendszerek, hálózatok összeomlásához vagy a legféltettebb belső információinak kiszivárgásához is vezet, mely a legtöbb esetben egyetlen e-maillel kezdődik. Az adathalász-támadások célja, hogy a támadók személyes adatokat vagy jelszavakat szerezzenek meg a felhasználók megtévesztésével.

 kép forrás: internet

A támadók:

* e-mail üzeneteket küldenek mások nevében
* veszélyes e-mail csatolmányokat küldenek
* támadó weboldalak címét küldik el a felhasználóknak
* megpróbálnak rávenni minket, hogy látogassunk el ezekre az oldalakra vagy töltsük le a csatolmányokat

A támadók ilyen módon megszerezhetik: jelszavainkat, bankkártyaadatainkat, személyes adatainkat, e-mail-üzeneteinket.

A mindennapok során ilyen jellegű megkereséseket kaphatunk e-mailben, telefonon, sőt akár SMS-ben is.

Ha figyelmesek vagyunk, elkerülhetjük, hogy egy ilyen támadás áldozatává váljunk!

**Amire érdemes figyelni!**

* E-mail üzeneteknél mindig ellenőrizzük a feladó megbízhatóságát és hitelességét!
* Minden e-mailben kapott hivatkozást ellenőrizzünk, vigyük fölé az egeret, így megtudhatjuk, hogy valóban hova mutat%
* Csak olyan csatolmányokat töltsünk le, amiről biztosan tudjuk, hogy megbízható feladótól származik! Ne töltsünk le futtatható fájlokat!

**Amennyiben bűncselekmény gyanúja merül fel tegyen feljelentést a lakóhelyéhez legközelebbi rendőrkapitányságon vagy a Rendőrség honlapján elérhető** [**https://ugyintezes.police.hu**](https://ugyintezes.police.hu) **elektronikus felületen**